Søndre Enningdalen kirke

Søndre Enningdalen kirke er en langkirke fra 1956 i Halden kommune, Østfold fylke. Den er en av to menighetskirker i Enningdalen menighet Enningdalen menighet og tilhører Søndre Borgesyssel prosti. Byggverket er i tre og har 100 plasser. Adkomst til stedet er via fylkesvei 220.

Det har stått kirker på stedet — som er bare et par kilometer fra grensen til Sverige —  siden middelalderen, men i 1793 ble ny kirke oppført ved Prestebakke. Den gamle kirkegården ble imidlertid holdt i hevd, og i 1950-årene kom det ny kirke på Kirkebøen.

Skrivemåten varierer: Navnet blir skrevet med eller uten «Søndre» og i ubestemt eller bestemt form (Enningdal / Enningdalen). Enkelte omtaler kirken fremdeles som kapell, selv om den offisielt kalles kirke. Også det lokale fellesrådet er inkonsekvent. Den offisielle skrivemåten, som ble vedtatt av bispedømmerådet i 2010, er «Søndre Enningdalen kirke».Faktaark, Statens kartverk Navnet «Enningdal kirke» ble for øvrig ofte brukt i "eldre" litteratur om Prestebakke kirke.

Altertavlen ble malt av Anna Vigen (1869–1954) fra gården Vigen ved Kornsjø. En altertavle fra en av de tidligere kirkene står i dag i Nössemark kirke på svensk side av grensen.Skauge og Stumberg (2010), s. 177.

 Referanser 

 Litteratur 



 Eksterne lenker 
 Norges kirker: Enningdal kirke 
 Lokalhistoriewiki – Enningdalen kirke

 Idd og Enningdalen historielag – Søndre Enningdalen kapell 


Kategori:Kirker i Halden
Kategori:Kulturminner i Halden
Kategori:Kirker i Søndre Borgesyssel prosti
Kategori:Norske kirker fra 1956
Kategori:Langkirker i Borg bispedømme